

[image: ]






[image: ]            CLUBUL SPORTIV MUNICIPAL ZALAU    
                           

NR: 914/28.10.2026
ANUNȚ CONCURS
Pentru postul contractual de  Economist specialist IA
Clubul Sportiv Municipal Zalau, cu sediul în Zalau, str. Stadionului nr. 5, județul Salaj, în conformitate cu prevederile Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin H.G. nr. 1336/2022, cu modificările și completările ulterioare, organizează, în perioada 30.10.2026 – 27.11.2026, concurs pentru ocuparea unui număr de 1 post vacant de natură contractuală, pe perioadă nedeterminată, în cadrul Compartimentului Contabilitate- Resurse Umane, după cum urmează:
	Nr. crt.
	Denumire post
	Structura
	Durata timpului de lucru
	Nr. posturi

	1.
	Economist specialist gradul IA (S)- executie
	Compartimentul Contabilitate-Resurse Umane
	normă intreaga – 8 ore/zi
	1


Timpul de lucru se organizează potrivit Legii nr. 53/2003 – Codul muncii, republicată, cu modificările și completările ulterioare.
Condiții generale de participare la concurs, prevăzute de art. 15 din Regulamentul-cadru aprobat prin H.G. nr. 1336/2022
Poate participa la concurs persoana care îndeplinește următoarele condiții:
1.	are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2.	cunoaște limba română, scris și vorbit;
3.	are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
4.	are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5.	îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6.	nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7.	nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8.	nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Regulamentul-cadru.
Condiții specifice de participare la concurs
 Economist specialist gradul IA (S) – Compartimentul Contabilitate- Resurse Umane – 1 post (8 ore/zi):
· studii universitare de licență absolvite cu diplomă de licență sau echivalentă în domeniul științelor economice;
   .- Cunoştinţe de operare pe calculator (word, excel,internet ...);
 -  Abilități și aptitudini: Abilitati de comunicare, abilitati de a lucra independent si in echipa, capacitate de analiza si sinteza, capacitate de deductie logica, discernamant si capacitatea de a rezolva problemele, echilibru emotional, rezistenta la efort si stres; putere de decizie si asumarea responsabilitatii; responsabilitatea de a asigura continuitatea activități conform deciziilor date de managerul instituției ; responsabilitatea confidențialității datelor si informatiilor
    - vechime de minimum 6 ani și 6 luni (aferente gradului profesional) în specialitatea studiilor;

Documentele solicitate candidaților pentru întocmirea dosarului de concurs, conform art. 35 din Regulamentul-cadru aprobat prin H.G. nr. 1336/2022
1.	cerere de înscriere la concurs adresata conducerii CSM ZALAU ;
2.	copia actului de identitate sau orice alt document care atestă identitatea, potrivit legii, aflat în termen de valabilitate;
3.	copia certificatului de căsătorie sau a altui document prin care s-a realizat schimbarea de nume, după caz;
4.	copiile documentelor care atestă nivelul studiilor (diploma de bacalaureat și diploma de licență sau echivalentă, însoțită de foaia matricolă/suplimentul la diplomă) și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
5.	copia carnetului de muncă și/sau adeverința eliberată de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
6.	certificat de cazier judiciar sau dupa caz, extras de pe cazierul judiciar;
7.	adeverință medicală care să ateste starea de sănătate corespunzătoare, eliberată de medicul de familie al candidatului sau de unitățile sanitare abilitate cu cel mult 6 luni anterior derulării concursului – în original;
8.	certificat de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019, cu modificările ulterioare – în original;
9.	curriculum vitae, model comun european;
10.	dosar plic.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
 Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la pct. 2–5, precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs, sau în copii legalizate.
În cazul documentului prevăzut la pct. 6, candidatul declarat admis la selecția dosarelor care a depus la înscriere o declarație pe propria răspundere că nu are antecedente penale are obligația de a completa dosarul de concurs cu originalul documentului, cel mai târziu până la data desfășurării primei probe a concursului.
Tipul probelor de concurs
–	proba scrisă;
–	interviul.
Fiecare probă se punctează cu maximum 100 de puncte. Sunt declarați admiși la proba scrisă, respectiv la interviu, candidații care au obținut minimum 50 de puncte. Pot susține interviul numai candidații declarați admiși la proba scrisă. Punctajul final se calculează ca medie aritmetică a punctajelor obținute la proba scrisă și la interviu. Este declarat admis, pentru fiecare post, candidatul care a obținut cel mai mare punctaj final dintre candidații care au concurat pentru același post, cu condiția ca acesta să fi obținut punctajul minim necesar.
Probele se susțin, pe baza bibliografiei și tematicii. Subiectele se stabilesc, fiind adaptate nivelului studiilor, gradului profesional și atribuțiilor din fișa postului.
[bookmark: _Hlk243044638]BIBLIOGRAFIE ȘI TEMATICĂ 
I. BIBLIOGRAFIE
1. [bookmark: _Hlk243654116]Legea nr. 53/2003 – Codul muncii, republicată, cu modificările și completările ulterioare;
2. Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
3. Hotărârea Guvernului nr. 250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetar, republicată, cu modificarile şi completările ulterioare;
4. Ordonanța de urgență a Guvernului nr. 57/2019 privind Codul administrativ, cu modificările și completările ulterioare – dispozițiile aplicabile personalului contractual din autoritățile și instituțiile publice.
5. Legea contabilității nr.82/1991, cu modificările și completările ulterioare;
6. Legea finanțelor publice nr.500/2002;
7. Legea 227/2015 privind Codul fiscal, cu modificările și completările ulterioare;
8. Ordinul OMFP nr.1792/2002 privind angajarea, lichidarea, ordonanțarea și plata cheltuielilor, cu modificările ulterioare;
9. Ordinul OMFP nr.1917/2005 privind planul de conturi al instituțiilor publice, cu modificările și completările ulterioare, instrucțiuni de aplicare (OMFP nr.2021/2013, OMFP nr.845/2014, OMFP nr.720/2014, OMFP nr.465/2015);
10. Hotararea nr. 841 din 23 octombrie 1995 privind procedurile de transmitere fara plata și de valorificare a bunurilor aparținând instituțiilor publice
11. Ordinul Nr. 2.005/2013 pentru aprobarea Instrucțiunilor privind completarea formularului „Cerere pentru deschiderea de credite bugetare”, aprobat prin Ordinul ministrului de stat, ministrul finantelor, nr. 1.801/1995
12. Ordinul 1954/2005 pentru aprobarea Clasificației indicatorilor privind finanțele publice
13. Ordinul 2634/2015 privind documentele financiar contabile
14. Ordinul Nr. 2.011/2013 pentru modificarea formularului „Cerere pentru deschiderea de credite bugetare” prevazut in anexa nr. 1b) la Ordinul ministrului de stat, ministrul finantelor, nr. 1.801/1995
15. Ordinul 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor si capitalurilor proprii
16. Legea nr. 69/2000 a educaţiei fizice şi sportului
17. HOTARARE NR 884/2001 13 SEPTEMBRIE 2001 pentru aprobarea Regulamentului de punere in aplicare a dispozitiilor Legii educatiei fizice si sportului nr. 69/2000;
18. Lege H.G. nr. 1447/2007 privind Normele financiare pentru activitatea sportive  modificările și completările ulterioare;
II. TEMATICĂ
1. Contractul individual de muncă: încheiere, executare, modificare, suspendare și încetare; contractul individual de muncă pe durată determinată și cu timp parțial (Codul muncii, Titlul II);
1. Formarea profesională a salariaților (Codul muncii, Titlul VI);
1. Concediile şi indemnizaţiile de asigurări sociale de sănătate (OUG nr. 158/2005);
1. Concediul de odihnă şi alte concedii ale salariaţilor din administraţia publică (HG nr. 250/1992);
1. Dispozițiile Codului administrativ aplicabile personalului contractual din autoritățile și instituțiile publice (O.U.G. nr. 57/2019).
Precizări
–	Formularul de înscriere trebuie completat în întregime. Copiile actelor se prezintă în mod obligatoriu însoțite de documentele originale.
–	Actele din dosarul de concurs se depun în mod obligatoriu în ordinea prevăzută în anunț.
–	Candidații se vor prezenta la fiecare probă cu actul de identitate în original. Neprezentarea la o probă atrage eliminarea din concurs.
–	Rezultatele fiecărei etape se afișează la  sediul CSM ZALAU  și pe pagina de internet, folosind codul numeric de identificare atribuit fiecărui candidat la depunerea dosarului, cu mențiunea „admis”/„respins” și, după caz, punctajul obținut.
–	Candidatul declarat admis are obligația de a se prezenta la post în termen de cel mult 15 zile calendaristice de la afișarea rezultatului final; la cererea scrisă și motivată a candidatului, depusă în termen de 3 zile lucrătoare de la afișarea rezultatului final, se poate stabili un alt termen de prezentare la post, care nu poate depăși termenul de preaviz prevăzut de Codul muncii (art. 67 alin. (1) și (2) din Regulamentul-cadru).
Calendarul de desfășurare a concursului

	Etapa
	Data / ora / locul

	Publicarea anunțului 
	29.10.2026

	Depunerea dosarelor de concurs
	30.10.2026 – 13.11.2026  ora 13:00

	Selecția dosarelor
	16.11.2026, ora 10.00

	Afișarea rezultatelor selecției dosarelor
	16.11.2026, până la ora 14.00

	Depunerea contestațiilor privind selecția dosarelor
	16.11.2026, până la ora 16.00

	Soluționarea și afișarea rezultatelor contestațiilor privind selecția dosarelor
	17.11.2026, până la ora 12.00

	Proba scrisă
	18.11.2026, ora 11.00 – la sediul CSM ZALAU STR. STADIONULUI NR.5

	Afișarea rezultatelor la proba scrisă 
	19.11.2026, până la ora 11.00

	Depunerea contestațiilor la proba scrisă
	20.11.2026, până la ora 10.00

	Afișarea rezultatelor soluționării contestațiilor la proba scrisă
	20.11.2026, până la ora 16.00

	Interviul
	23.11.2026, ora 11.00 – – la sediul CSM ZALAU STR. STADIONULUI NR.5

	Afișarea rezultatelor la interviu
	24.11.2026, până la ora 13.00

	Depunerea contestațiilor la interviu
	25.11.2026, până la ora 13.00

	Afișarea rezultatelor soluționării contestațiilor la interviu
	26.11.2026, până la ora 15.00

	Afișarea rezultatului final al concursului
	27.11.2026, până la ora 13:00


Termenul de depunere a dosarelor (10 zile lucrătoare de la afișare): 13.11.2026, ora 13.00.
Dosarele de concurs se depun la sediul Clubului Sportiv Municipal Zalau str. Stadionului nr. 5, în perioada 30.10.2026 – 13.11.2026, zilnic (de luni până vineri), între orele 10:00 – 13.00. 
[bookmark: _Hlk242969017]Informații suplimentare se pot obține la telefon 0260 – 611122, - serviciul administrativ d-na Pop Alexandra: 

DIRECTOR
Silviu Vasile Muresan

